《星星峡》
清代·宋伯鲁

崱屴辟丹雯，苍岩缩相抱。鸣鞭陟峻阪，下有新开道。

此道称险绝，年年折轮轑。巍然神武祠，过者虔祈祷。

鼓云保平安，兹行万缘好。予亦礼英杰，举家咸拜倒。

徐步下崔嵬，坡平石如扫。回视两厓面，巉岩识天造。

前去尽亨街，清宁荷神保。

作者简介：字子钝，陕西醴泉人，光绪进士，翰林院编修，官至山东道监察御史。著有《海棠仙馆诗集》十五卷。